Document ID: 32004R0133

Komission asetus (EY) N:o 133/2004,
annettu 27 päivänä tammikuuta 2004,
tammikuussa 2004 esitettyjen tuontitodistushakemusten hyväksyttävyydestä neuvoston päätöksessä 2003/452/EY Slovenian tasavallalle säädettyjen naudanlihaa koskevien tariffikiintiöiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1),
ottaa huomioon neuvoston päätöksessä 2003/452/EY Slovenian tasavallalle säädettyjen naudanlihaa koskevien tariffikiintiöiden soveltamista koskevista yksityiskohtaisista säännöistä 6 päivänä joulukuuta 2000 annetun komission asetuksen (EY) N:o 2673/2000(2) ja erityisesti sen 4 artiklan 4 kohdan,
sekä katsoo seuraavaa:
Asetuksen (EY) N:o 2673/2000 1 artiklassa vahvistetaan Sloveniasta peräisin olevan naudanlihan määrä tariffikiintiöiden nro 09.4082 ja 09.4122 osalta. Saman asetuksen 2 artiklan perusteella tämä määrä jakautuu vuoden aikana kahteen osaan, joista toinen koskee 1 päivän tammikuuta ja 30 päivän kesäkuuta välistä kautta. Naudanlihamäärät, joista on esitetty tuontitodistushakemuksia tariffikiintiön nro 09.4082 osalta, ovat sellaiset, että hakemukset voidaan hyväksyä täysimääräisesti. Tariffikiintiön nro 09.4122 osalta ei ole jätetty yhtään hakemusta,
ON ANTANUT TÄMÄN ASETUKSEN:
1 artikla
Asetuksen (EY) N:o 2673/2000 1 artiklan 2 kohdassa tarkoitetun tariffikiintiön nro 09.4082 osalta 1 päivän tammikuuta ja 12 päivän tammikuuta 2004 välisenä aikana jätetyt tuontitodistushakemukset hyväksytään täysimääräisesti.
2 artikla
Tämä asetus tulee voimaan 28 päivänä tammikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä tammikuuta 2004.

Labels: 3
17
18